Aanranding wat tot man se dood lei op video vasgevang | Maroela Media
Aanranding wat tot man se dood lei op video vasgevang
'n Skermskoot uit die beeldmateriaal.
Die dood van Xolisile Ndzongana vroeër vandeesmaand in Middelburg in Mpumalanga word steeds deur die polisie ondersoek.
Ndzongana en twee vriende het glo in die vroeë oggendure van 8 Julie huis toe gery toe hulle op 'n ander motor in die pad afgekom het. Ndzongana het glo in 'n onderonsie met die insittendes van die ander motor betrokke geraak waarna Ndzongana glo erg aangerand is.
Ndzongana het glo ná die aanval na die polisiestasie gegaan om 'n saak aanhangig te maak, maar het by sy aankoms daar inmekaargesak. Brig. Leonard Hlathi, woordvoerder van die polisie, het gesê Ndzongana is op 12 Julie in die hospitaal dood.
Hlathi het ook bevestig dat drie mans die week ná Ndzongana se dood in hegtenis geneem is in verband met sy moord, maar dat die saak op 19 Julie laat vaar is as gevolg van 'n gebrek aan bewyse.
"Niemand is intussen weer in hegtenis geneem nie, maar die polisie ondersoek weer die saak," het Hlathi gesê. Kringtelevisiebeeldmateriaal van die aanranding het ná die voorval soos 'n veldbrand op sosiale media versprei.
Pat Ngomane, Mpumalanga se LUR vir gemeenskapsveiligheid, het Maandag tydens 'n optog by die Steve Tshwete-munisipaliteit gepraat nadat lede van die gemeenskap 'n memorandum aan hom oorhandig het.
Lede van die gemeenskap het betoog oor Ndzondana se dood en voer in die memorandum aan dat plaaswerkers deur hul werkgewers mishandel word en daar teen hulle gediskrimineer word.
Ngomane het aan die betogers gesê Ndzongana se saak is teruggeplaas op die hofrol. Monica Nyuswa, woordvoerder van die Nasionale Vervolgingsgesag (NVG), het aan Maroela Media gesê Ngomane se uitlatings was nie korrek nie. "Die saak is nie weer op die hofrol geplaas nie."
Ngomane het ook gesê Ndzondana is deur "boere" vermoor. Nyuswa het ook dié bewering weerlê. Ngomane het lt.genl. Mondli Zuma, provinsiale polisiekommissaris, versoek om 'n spesiale span aan te stel om na plaaswerkers se onopgeloste sake te kyk.
"Hulle het onder meer gekla dat plaasbewoners toegang geweier word tot grafte op plase of om hul geliefdes op plase te begrawe. Hulle word ook van 'n waardige leefwyse ontneem deur boere wat glo weier om toestemmingsbriewe te teken vir Eskom om elektrisiteit te installeer."
Ma eis miljoene vir gestremde seun
Die video wys nie wat voor die tyd gebeur het nie, en dit lyk nie na wittes nie, dit lyk eerder na iets wat opgedis word om rassespanning aan te blaas. En wat van die rassekwessie in al die ander moorde op blankes, waarom word dit nie as rasaanvalle gesien nie?
En wie gaan ESKOM betaal??? Die boer???
Korrek, dit is my vraag ook, wie gaan verantwoordelik wees vir die elektrisiteitsrekeninge. Indien dit die boer is, is dit halwe inligting wat weergee word hier. En Ngomane behoort vervolg te word vir onrusstoking.
Die storie van die grafte het ek nou dag gesien op tv op n swart sepie. Dit is waar hulle inligting vandaan kom, tv.
Die laaste paragraaf is n toneel stuk wat ek gesien het op 'n swart sepie nou die dag. Dit is waar hulle inligting vandaan kom, propoganda tv.